หนีซึมเศร้า อดีตผู้การนนท์ ระเบิดขมับ
เด็ดชีพตัวเอง อนาถคาบ้าน ซี้พงศ์พัฒน์,ผู้การเล้ง พล.ต.ต.ทรงวุฒิ ถวัลย์กิจดำรงค์ อดีตผู้การเมืองนนท์ ใช้ปืน .38 ยิงขมับฆ่าตัวตายคาตึกแถวที่พักในซอยรามคำแหง 54 คาดเครียดจากอาการป่วยเป็นโรคซึมเศร้า เผยผู้การคนดังเกษียณฯเมื่อปี 52 เป็นเพื่อนร่วมรุ่นอดีต ผบ.ตร. เพรียวพันธ์ ดามาพงศ์ สนิทกับ พงศ์พัฒน์ ฉายาพันธุ์ และ โกวิท วงศ์รุ่งโรจน์ 2 อดีตนายตำรวจคนดัง,อดีตผู้บังคับการตำรวจยิงตัวตายคาบ้านพัก คาดป่วยเป็นโรคซึมเศร้า เผยขึ้นเมื่อเวลา 08.50 น. วันที่ 15 มิ.ย. พ.ต.ท.ประยูร ทองนุ่น สว. (สอบสวน) สน.หัวหมาก รับแจ้งเหตุอดีตตำรวจยิงตัวตาย ในบ้านเลขที่ 9 ซอยรามคำแหง 54 หรือซอยมหาสิน ถนนรามคำแหง แขวงหัวหมาก เขตบางกะปิ กทม.รีบไปตรวจสอบพร้อมเจ้าหน้าที่ฝ่ายสืบสวน สน.หัวหมาก เจ้าหน้าที่กองพิสูจน์หลักฐาน (พฐ.) แพทย์นิติเวชฯ รพ.ตำรวจ และอาสาสมัครมูลนิธิร่วมกตัญญู,ที่เกิดเหตุเป็นอาคารพาณิชย์สูง 3 ชั้น ปลูกติดกันหลายคูหา บริเวณชั้นล่างภายในบ้าน พบรถเก๋ง ยี่ห้อเบนซ์ รุ่นอี 200 สีบรอนซ์-เงิน ทะเบียน ชว 5627 กรุงเทพมหานคร จอดอยู่มีคราบเลือดกับสมองติดกระจายบริเวณกระจกขวาหลัง ข้างรถพบศพ พล.ต.ต.ทรงวุฒิ ถวัลย์กิจดำรงค์ อายุ 68 ปี หรือผู้การเล้ง อดีตข้าราชการตำรวจ เกษียณราชการตำแหน่งสุดท้าย ผบก.ภ.จ.นนทบุรี เมื่อปี 52 สภาพศพนอนคว่ำหน้า คางเกยอยู่ขอบโซฟาไม้ เท้าอยู่ใต้ท้องรถ สวมเสื้อยืดคอกลมสีขาว กางเกงผ้าแพรขายาวสีชมพู มีบาดแผลถูกยิงเข้าที่ขมับขวาทะลุซ้าย 1 นัด ใกล้กันพบปืนลูกโม่ยี่ห้อสมิธแอนด์เวสสัน ขนาด .38 ตกอยู่จึงเก็บไว้เป็นหลักฐาน,จากการสอบสวนเพื่อนบ้านทราบว่า บ้านหลังดังกล่าว พล.ต.ต.ทรงวุฒิอาศัยอยู่กับภรรยาและลูกชายรวม 3 คน ปกติมักจะเก็บตัวอยู่ในบ้านกับครอบครัว และภายหลังเกษียณอายุราชการได้เข้ารักษาตัวโรคซึมเศร้าที่ รพ.รามาธิบดี บางครั้งพล.ต.ต.ทรงวุฒิออกมากินข้าวที่บริเวณใกล้บ้าน มักจะหยิบยาออกมากินด้วยเป็นประจำ ก่อนเกิดเหตุได้ยินเสียงปืนดังขึ้น 1 นัด และไม่ได้ยินเสียงคนทะเลาะกันหรือสิ่งผิดปกติอื่นแต่อย่างใด,เบื้องต้นเจ้าหน้าที่สันนิษฐานว่า ผู้ตายอาจจะเครียดเนื่องจากป่วยด้วยโรคประจำตัวมานานหลายปี ขณะเกิดเหตุได้อยู่ที่บริเวณชั้นล่างของบ้านเพียงลำพัง ส่วนภรรยาอยู่บนบ้าน ก่อนตัดสินใจใช้ปืนยิงตัวตาย อย่างไรก็ตาม เจ้าหน้าที่ได้นำศพส่งชันสูตร หาสาเหตุการเสียชีวิตที่ รพ.ตำรวจ พร้อมสอบปากคำญาติเพื่อสรุปหาสาเหตุการเสียชีวิตที่แท้จริงต่อไป,ผู้สื่อข่าวรายงานว่า ขณะที่ตำรวจชันสูตรศพได้มีอดีตนายตำรวจอย่าง พล.ต.ท.กฤษฎา พันธุ์คงชื่น อดีต ผช.ผบ.ตร. เดินทางมาดูที่เกิดเหตุ เนื่องจากผู้เสียชีวิตเคยเป็นผู้ใต้บังคับบัญชา สำหรับ พล.ต.ต.ทรงวุฒิ นั้นมีเพื่อนร่วมรุ่น อาทิ พล.ต.อ.เพรียวพันธ์ ดามาพงศ์ อดีต ผบ.ตร. และมีความสนิทกับนายพงศ์พัฒน์ ฉายาพันธุ์ อดีต ผบช.ก. และนายโกวิทย์ วงศ์รุ่งโรจน์ อดีตรอง ผบช.ก. อีกด้วย
ผู้การเล้ง พล.ต.ต.ทรงวุฒิ ถวัลย์กิจดำรงค์ อดีตผู้การเมืองนนท์ ใช้ปืน .38 ยิงขมับฆ่าตัวตายคาตึกแถวที่พักในซอยรามคำแหง 54 คาดเครียดจากอาการป่วยเป็นโรคซึมเศร้า เผยผู้การคนดังเกษียณฯเมื่อปี 52 เป็นเพื่อนร่วมรุ่นอดีต ผบ.ตร. 
ข่าวหน้า1,ทรงวุฒิ ถวัลย์กิจดำรงค์,ฆ่าตัวตาย,สน.หัวหมาก,พงศ์พัฒน์ ฉายาพันธุ์,ยิงขมับฆ่าตัวตาย,นเพื่อนร่วมรุ่น,โรคซึมเศร้า,ข่าว,ไทยรัฐออนไลน์,หนังสือพิมพ์ไทยรัฐ,ไทยรัฐ